**eslovensko_standard_2d******

**Víťazi súťaže ZlatyErb.sk o najlepšiu internetovú stránku samospráv za rok 2017 sú už známi**

Bratislava, 15. november 2017 Vyhlásenie výsledkov 14. ročníka súťaže samospráv Slovenska ZlatyErb.sk 2017, nad ktorou prevzal záštitu Peter Pellegrini, podpredseda vlády SR pre investície a informatizáciu, digitálny líder SR, sa už tradične konalo počas medzinárodného kongresu ITAPA v Bratislave. Celkové víťazstvo a hlavnú cenu Grand Prix eSlovensko si vybojovala internetová stránka mesta Bratislavy. Špeciálnu cenu pre osobnosť za mimoriadny prínos v oblasti informatizácie v slovenských samosprávach získal Branislav Mamojka, predseda Únie nevidiacich a slabozrakých Slovenska.

Súťaž ZlatyErb.sk každoročne vyhlasuje Únia miest Slovenska a eSlovensko spoločne so Združením informatikov samospráv Slovenska.

Hlavným cieľom súťaže ZlatyErb.sk je podporiť informatizáciu slovenských samospráv, oceniť výnimočné projekty a ohodnotiť snahu zástupcov samospráv účinne využívať informačno-komunikačné technológie smerujúce k zvýšeniu kvality služieb pre verejnosť.

Ceny [ZlatyErb.sk](http://www.zlatyerb.sk) boli udeľované v troch hlavných kategóriách:Najlepšia stránka obcí, Najlepšia stránka miest a mestských častí a Najlepšia stránka samosprávneho kraja. Víťazmi týchto kategórií sa stali stránky **obce Jaslovské Bohunice, mesta Bratislavy a Prešovského samosprávneho kraja**. Hlavnú cenu súťaže GrandPrixeSlovensko získala stránka mesta **Bratislavy**, ktorá dosiahla najvyššie hodnotenie vo všetkých kategóriách. Víťaz GrandPrix získava nomináciu do medzinárodnej súťaže EuroCrest Award, ktorú vyhlasuje české Združenie Zlatý erb v spolupráci s Európskou komisiou a európskymi IT projektami. Únia nevidiacich a slabozrakých Slovenska odovzdala špeciálnu cenu za Najlepšiu bezbariérovú stránku samospráv **Prešovského samosprávneho kraja**.

Do súťaže sa zapojilo 77 samospráv. Porota hodnotila 63 kritérií v 11 kategóriách. Ceny ZlatyErb.sk 2017 odovzdával Milan Galanda, generálny sekretár ÚMS, Lucia Kondášová, zakladateľka konferencie ITAPA a Miroslav Drobný, predseda poroty. Zoznam ocenených:

**Kategória obce:**

1. miesto - stránka obce **Jaslovské Bohunice**

2. miesto - stránka obce **Nitrianske Pravno**

3. miesto - stránka obce **Chrenovec-Brusno**

4. miesto - stránka obce **Trnavá Hora**

5. miesto - stránka obce **Ľubica**

*Súhrn výsledkov víťazov 14 ročníkov: 4 x Klátová Nová Ves, 4 x Trnavá Hora, 2 x Chocholná Velčice, 1 x Jaslovské Bohunice, Ľubica, Krivosúd-Bodovka, Ražnany*

**Kategória mestá a mestské časti:**

1. miesto - stránka hl. mesta **Bratislava**

2. miesto - stránka mesta **Stará Turá**

3. miesto - stránka mesta **Nové Zámky**

4. miesto - stránka mesta **Lučenec**

5. miesto - stránka mesta **Martin**

*Súhrn výsledkov víťazov 14 ročníkov: 9 x Bratislava, 2 x Martin, 1 x Banská Bystrica, Trenčín, Nitra*

**Kategória samosprávne kraje:**

1. miesto - stránka **Prešovského samosprávneho kraja**

2. miesto - stránka **Trenčianskeho samosprávneho kraja**

3. miesto - stránka **Košického samosprávneho kraja**

*Súhrn výsledkov víťazov 14 ročníkov: 8 x Prešovský kraj, 2 x Bratislavský kraj, 1 x Banskobystrický, Žilinský, Nitriansky, Košický kraj*

**Cena za najlepšiu bezbariérovú stránku samospráv:**

stránka **Prešovského samosprávneho kraja**

**Grand Prix eSlovensko súťaže ZlatyErb.sk 2017 - najlepšia stránka súťaže a nominácia na medzinárodnú súťaž do Hradca Králové o EuroCrest Award:**

stránka hl. mesta **Bratislava**

**Špeciálnu cenu pre osobnosť za mimoriadny prínos v oblasti informatizácie v slovenských samosprávach:**

**Branislav Mamojka**, predseda Únie nevidiacich a slabozrakých Slovenska

Prehľad víťazov uplynulých ročníkov a ďalšie informácie nájdete na www.zlatyerb.sk. Kontakt na organizátorov: Miroslav Drobný, 0948 201015. Projekt je spolufinancovaný Európskou Úniou v rámci programu Connecting Europe Facility a partnermi projektu sú Ministerstvo školstva, vedy, výskumu a športu Slovenskej republiky, Linka Detskej Istoty a eSlovensko. Za obsah projektu zodpovedá výlučne eSlovensko a tento obsah nemusí vyjadrovať názor našich partnerov a Európskeho spoločenstva.